Solveig Kringlebotn

Solveig Kringlebotn (født 1963) er en norsk operasanger og sopran.

Kringlebotn har blitt regnet å være blant de mest kjente norske musikere internasjonalt, uansett sjanger.John David White, Jean Christensen: New Music of the Nordic Countries, 2002, ISBN 978-1-57647-019-0, s. 386: «Included in their ranks are singers Elisabeth Norberg-Schulz, Solveig Kringlebotn, Randi Stene, Anne Gjevang and Knut Skram, cellist Truls Mørk, pianists Leif Ove Andsnes, Einar Steen-Nøkleberg, Einar Henning Smebye, Geir Henning …»Listen to Norway v1-3  Norsk musikkinformasjon – 1993 «Two of these are CD recordings featuring two of Norway's most popular singers: Solveig Kringlebotn and Elisabeth … Solveig Kringlebotn sings Grieg's most adored work in this genre, The Mountain Maid, and for the first time we are given an ...»

 Liv og karriere 
Kringlebotn tok sangundervisning hos Randi Helseth  fra 12-års alder. Fra 1982 til 1984 studerte hun med Kari Frisell på Norges musikkhøgskole og 1985–1988 med Hjördis Schymberg ved Operahögskolan i Stockholm.

Hun debuterte ved Stockholmsoperaen i 1987. Hun har opptrådt med Berlinfilharmonikerne på Hollywood Bowl og BBC Promenade Concerts, ved festivalene i Edinburgh, Glyndebourne og Salzburg, og ved ledende operahus som Covent Garden, Pariseroperaen, La Scala og Wiener Staatsoper. I september 2000 debuterte hun ved Metropolitan Opera som Donna Elvira i Don Giovanni, deretter sang hun på samme scene Tatiana i Eugen Onegin, Eva i Mestersangerne fra Nürnberg og Rosalinde i Flaggermusen. I Paris i 2004 sang hun sin første Strauss-opera, tittelrollen i Ariadne fra Naxos. Dette ble en så stor suksess at hun var tilbake med tittelrollen i Capriccio i 2007. I 2006 hadde Kaija Saariahos opera Ariadna Mater verdenspremiere med Kringlebotn i hovedrollen. Etter Rosenkavaleren på Den Norske OperaRosenkavaleren, Kulturspeilet i 2007 bar det videre til La Scala der hun sang Elsa i Lohengrin.Kulturrådets ærespris, kulturradet.no

Kringlebotn har arbeidet med mange av dagens store dirigenter, som Zubin Mehta, John Eliot Gardiner, Nikolaus Harnoncourt, Claudio Abbado, Myung-whun Chung, Antonio Pappano, Simon Rattle, Gennadij Rozjdestvenskij, Franz Welser-Möst og andre.

I 2009 opptrådte hun i Oslo Rådhus med to sanger under utdelingen av Nobels fredspris til Barack Obama. Hun ble utnevnt til Ridder 1. klasse av Den Kongelige Norske St. Olavs Orden for sin utøvelse av sangkunsten i 2004.

Kringlebotn er søster til ernæringsfysiolog og lærebokforfatter Åse Kringlebotn og tante til sopransangeren Ina Kringlebotn.

 Diskografi 
Solveig Kringlebotn har deltatt på en rekke cd-innspillinger. Innspillingen av Griegs Haugtussa og Erwartung, med sanger av Schönberg, Strauss, Wagner, Wolf og Reger, har begge fått strålende mottagelse i inn- og utland.

I 2008 utkom albumet Romanser (NMA/Musikkoperatørene) sammen med Gunilla Süssmann på klaver. Kringlebotn utga høsten 2009 juleplaten Julestemning sammen med Kongelige Norske Marines Musikkorps og Oslo Filharmoniske Kor.

 Utmerkelser 
 1999 Anders Jahres kulturpris
 2001 Gammleng-prisen i klassen klassisk i 2001
 2004 Ridder 1. klasse av Den Kongelige Norske St. Olavs Orden
 2008 Norsk kulturråds ærespris
 2010 Lindemanprisen fra Lindemans legatLindemanprisen 2010 til Solveig Kringlebotn , ballade.no

 Referanser 

 Eksterne lenker 

 Hjemmeside 




Kategori:Personer fra Frogn kommune
Kategori:Norske operasangere
Kategori:Sopraner
Kategori:Vinnere av Spellemannprisen
Kategori:Anders Jahres Kulturpris